12 
RHODOSPATHA Poepp. 
(Nov. G. et. Sp. III. p. 91. 1845.) 
Spatha convoluta, tandem ex toto decidua, spadice longior. 
Spadix gynandrus, stipitatus, liber, rectus, cylindrico-conoideus, multi- ac densiflorus. 
Floseuli hermaphroditi; perigonium nullum; stamina 4 circum pistillum, filamentis 
complanatis, latiusculis, apice repentino in connectivum tenue acuminatum angustatis ; 
loculis suboppositis, elongato-elipticis, apiculatis, connectivum superantibus, rima longitudi- 
naliter aperientibus, extrorsum versis, antheram posticam formantibus; pistilli ovarium 
obpyramidatum , truncatum, biloculare, septo crassiusculo (medio fissili), loculamentis 
multi- (sub 8—10-) ovulatis; stylus nullus; stigma tandem lineare, directione irregulari; 
placentae secus septi axin utrique elongatae; funiculi longuli, e singula placenta 2-fariam 
exserti, quater, quinquies, superpositi, patentes; ovula funiculo sub medio lateraliter 
affixa, anatropa, directione erecto-patentia; micropyle fundum versus spectans. 
Fructus. Baccae distinctae, parvulae, cylindrico-prismaticae, truncatae; biloculares, loculamentis 
10—12-spermis, supremam pericarpii partem operculi in modum abjicientes? 
Semina funiculis abbreviatis affixa, verticaliter in loculamento imbricata, anatropa, rotundato- 
reniformia, rhaphe circum-directa, chalaza vix prominula, cum micropyle opposita 
approximata, ad funiculi insertionem collocata; testa minute-celluloso-verruculosa; tegmen 
tenuissimum ; embryo majusculus, hypocrepicus, albumine parco circumdatus. 
Habitus. Vegetabilia frutescentia, scandentia et radicantia. Internodia brevia. Petioli longuli 
ad apicem fere vaginati, vagina persistente. Lamina folii cannaeformis, vix in geniculum 
decurrens, venis approximatis, venastris venulisque costalibus, densis, parallelis, in 
marginem excurrentibus. Pedunculi petiolo breviores. Spatha rosea. Spadix violascens. 
Synonyma nulla. 
Geographica. Peruviam solummodo inhabitare videtur. 
Etymologia. Nomen compositum ex obo» rosa et axáSa spatha. 
